b'\n_START_ARTICLE_\nKo zorijo jagode (film)\n_START_SECTION_\nZgodba\n_START_PARAGRAPH_\nGlavna junakinja knjige je Jagoda Kopriva, ki \xc5\xbeivi v Ljubljani z mamo, o\xc4\x8detom in sestro Marinko. Obiskuje osmi razred osnovne \xc5\xa1ole in ima najbolj\xc5\xa1o prijateljico Ireno, kateri zaupa vse svoje skrivnosti. Ena takih skrivnosti je njena velika ljubezen, fant Dragi. \xc5\xbdivljenje se ji takrat, ko spozna Dragija, polep\xc5\xa1a. Jagoda spoznava, da je tudi Dragi zaljubljen vanjo._NEWLINE_Jagoda ima tudi prijatelja Nejca, ki pa \xc4\x8duti do nje ve\xc4\x8d kot prijateljstvo. Nejc ne pozna svojega o\xc4\x8deta, \xc5\xbeivi sam z materjo. Jagoda mu pomaga poiskati o\xc4\x8deta, vendar ima ta \xc5\xbee svojo dru\xc5\xbeino. Nejc je zaradi o\xc4\x8detovega zavra\xc4\x8danja in zaljubljenosti v Jagodo \xc4\x8dedalje bolj nesre\xc4\x8den. Posku\xc5\xa1a celo narediti samomor._NEWLINE_Dragi je nekoliko starej\xc5\xa1i od Jagode in izka\xc5\xbee se, da \xc5\xbeeli ve\xc4\x8d kot le lahkotno najstni\xc5\xa1ko ljubezen. Jagoda spozna Dragijeve namere in njuna ljubezen se kon\xc4\x8da.'